**K R I T É R I Á**

**pre prijímanie žiakov základných škôl do 1. ročníka študijných odborov na SOŠ technickú Námestovo v školskom roku 2023/2024 – EDUID 100008261**

V zmysle § 62 až § 68 zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov po prerokovaní v pedagogickej rade školy 18. 02. 2022 vydáva riaditeľ školy nasledovné kritériá:

**Počty prijímaných žiakov**

**Študijné odbory :**

2411 K         mechanik nastavovač

3656 K          operátor stavebnej výroby

3650 M       staviteľstvo

**Podmienky prijatia :**

* úspešné ukončenie 9. ročníka ZŠ
* dobrý zdravotný stav
* úspešné vykonanie prijímacích skúšok

1. kolo prijímacích skúšok - 1.termín

2.termín

2. kolo prijímacích skúšok

V súlade s § 66 ods. 6, riaditeľ strednej školy po prerokovaní v pedagogickej rade školy rozhodne o tom, či sa na škole vykonajú prijímacie skúšky v ďalšom termíne na nenaplnený počet miest pre žiakov, ktorých možno prijať do tried prvého ročníka. Toto rozhodnutie zverejní najneskôr do 6. júna. Prijímacia skúška sa koná v treťom úplnom júnovom týždni v utorok a z organizačných dôvodov sa môže skončiť v stredu.

1. Pre žiakov so zdravotným znevýhodnením sa forma prijímacej skúšky určí s prihliadnutím na ich zdravotné znevýhodnenie. Uchádzač so zdravotným znevýhodnením pripojí k prihláške na vzdelávanie vyjadrenie lekára so špecializáciu všeobecné lekárstvo o zdravotnej spôsobilosti študovať zvolený odbor vzdelávania.

Uchádzač so špeciálnymi výchovno-vzdelávacími potrebami pripojí k prihláške na vzdelanie správu z diagnostického vyšetrenia vykonanú zariadením poradenstva a prevencie nie staršiu ako dva roky.

1. Riaditeľ školy príjme žiakov bez prijímacej skúšky, ak uchádzač v externom testovaní dosiahol úspešnosť najmenej 80% v každom vyučovacom predmete samostatne.

Riaditeľ strednej školy odošle rozhodnutie o prijatí žiaka bez prijímacej skúšky podľa § 65 ods. 8 zákona č. 245/2008 Z. z. najneskôr 7 dní pred termínom konania prijímacích skúšok (ak po doručení výsledkov T9 strednej škole bude možné uchádzača prijať bez prijímacej skúšky, bude o tejto skutočnosti uchádzač informovaný).

1. Riaditeľ školy príjme žiakov po úspešnom vykonaní prijímacích skúšok podľa poradia na základe počtu získaných bodov z prijímacích skúšok, prospechu a umiestnenia z olympiád do plánovaného počtu v jednotlivých odboroch a triedach podľa nasledovných kritérií :

**Kritériá na prijatie :**

 Žiak môže získať maximálne **200 bodov**, a to za **prijímacie skúšky 100 bodov, za prospech 80 bodov a olympiády 20 bodov.**

**a)       prijímacie skúšky** :  -  50 bodov zo SJL

                                            -   50 bodov z MAT

 Prijímacie skúšky sa budú konať písomnou formou z profilových predmetov – slovenského jazyka a literatúry a z matematiky, obsah a rozsah prijímacej skúšky v študijných odboroch bude v súlade so vzdelávacími štandardmi Štátneho vzdelávacieho programu pre základné školy 5.- 9. ročníka. Časový limit na prijímacie skúšky z každého profilového predmetu je 60 minút.

Uchádzač môže za prijímacie skúšky získať maximálne 100 bodov, za každý profilový predmet 50 bodov. Úspešne vykoná prijímacie skúšky, ak v teste zo **slovenského jazyka a literatúry dosiahne minimálne 10 bodov a v teste z matematiky dosiahne minimálne 10 bodov**.

**b)      prospech zo 6. až 9. ročníka ZŠ**  -     80 bodov

uchádzačovi budú pridelené body za priemer známok na koncoročnom vysvedčení 6.ročníka, 7. ročníka, 8.ročníka a I. polrok 9.ročníka (okrem vyučovacích predmetov s výchovným zameraním).

Žiakom, ktorí majú na prihláške za daný predmet v danom roku alebo polroku uvedené „absolvoval,“ sa nahradí toto hodnotenie hodnotením z daného predmetu z najbližšieho roka alebo polroka, v ktorom bol žiak hodnotený známkou.

**Bodové hodnotenie celkového priemeru :**

|  |  |  |  |
| --- | --- | --- | --- |
| **Priemer** | **Body** | **Priemer** | **Body** |
| 1,0 | 80 | 2,4 | 38 |
| 1,1 | 77 | 2,5 | 35 |
| 1,2 | 74 | 2,6 | 32 |
| 1,3 | 71 | 2,7 | 29 |
| 1,4 | 68 | 2,8 | 26 |
| 1,5 | 65 | 2,9 | 23 |
| 1,6 | 62 | 3,0 | 20 |
| 1,7 | 59 | 3,1 | 17 |
| 1,8 | 56 | 3,2 | 14 |
| 1,9 | 53 | 3,3 | 11 |
| 2,0 | 50 | 3,4 | 8 |
| 2,1 | 47 | 3,5 | 5 |
| 2,2 | 44 | 3,6 | 2 |
| 2,3 | 41 | 3,7 | -1 |

**c)** **umiestnenie v olympiádach (fyzikálna, technická) – 20 bodov**

Pri predmetových olympiádach sa budú brať do úvahy iba body za najvyššie dosiahnuté umiestnenie jednotlivca. V jednom školskom roku sa hodnotí len posledný výsledok súťaže.

|  |  |  |  |
| --- | --- | --- | --- |
| **Umiestnenie** | **Okresné** | **Krajské** | **Celoslovenské** |
| I. miesto | 10 | 16 | 20 |
| II. miesto | 8 | 14 | 18 |
| III. miesto | 6 | 12 | 16 |

V prípade rovnosti bodov rozhoduje :

1. zmenená pracovná schopnosť **-** bude prednostne prijatý uchádzač, ktorý má zmenenú pracovnú schopnosť, pred uchádzačom, ktorý rovnako vyhovel kritériám prijímacieho konania.

**b)** výsledok prijímacej skúšky

**c)** prospech v prvom polroku 9. ročníka ( bez výchovných predmetov)

**d)** celkový priemer známok zo 6. až 9. ročníka ZŠ

**Záverečné ustanovenia**

1. Pozvánku na prijímacie skúšky zašle riaditeľstvo školy zákonnému zástupcovi uchádzača najneskôr 5 dní pred termínom prijímacej skúšky.
2. Výsledky prijímacieho konania budú zverejnené v termíne určenom a zverejnenom ministerstvom školstva na výveske školy do 15.00 hod. a na webovej stránke školy [www.sousno.edu.sk](http://www.sousno.edu.sk/). Zoznam bude obsahovať poradie uchádzačov s vopred prideleným číselným kódom zoradených podľa celkového počtu bodov získaných pri prijímacom konaní a informáciu, či uchádzač vykonal prijímaciu skúšku úspešne alebo neúspešne.
3. Rozhodnutie o prijatí alebo neprijatí uchádzačov odošle riaditeľstvo školy najneskôr v termíne určenom a zverejnenom ministerstvom školstva. Zákonný zástupca najneskôr ... písomne potvrdí strednej škole **potvrdenie o nastúpení, alebo nenastúpení žiaka** na štúdium. V prípade potvrdenia o nastúpení ostatné rozhodnutia o prijatí na odbory vzdelávania, ktoré boli uvedené prihláške, strácajú platnosť. Po tomto termíne a v prípade potvrdenia o nenastúpení stráca rozhodnutie o prijatí platnosť.

 Ak zákonný  zástupca prijatého uchádzača na štúdium nedoručí potvrdenie v stanovenom termíne, rozhodnutie, ktorým bol uchádzač na štúdium prijatý, bude neplatné.

1. Zákonní zástupcovia neprijatých uchádzačov sa môžu odvolať do 5 dní odo dňa doručenia rozhodnutia. Odvolanie sa podáva u riaditeľa SOŠ technickej, Komenského 496/37, Námestovo. O odvolaní rozhoduje Žilinský samosprávny kraj, odbor školstva a športu v Žiline.
2. Uchádzači, ktorý sa zo závažných dôvodov nemôžu zúčastniť na prijímacej skúške v riadnych termínoch a budú riadne ospravedlnení, určí riaditeľ strednej školy náhradný termín najneskôr v poslednom týždni augusta. Dôvod neúčasti na prijímacej skúške oznámi zákonný zástupca uchádzača riaditeľovi strednej školy najneskôr v deň konania prijímacej skúšky. Riaditeľ strednej školy v takom prípade rezervuje miesto v počte žiakov, ktorých prijíma do prvého ročníka.

V  Námestove 28. 03. 2022

Ing. Jozef K r u ž e l

riaditeľ školy, v. r.